Ο **Φεντερίκο Μπάρμπα** (*Federico Barba*, γενν. 1 Σεπτεμβρίου 1993) είναι Ιταλός ποδοσφαιριστής, ο οποίος αγωνίζεται ως κεντρικό αμυντικός για τη Ρεάλ Βαγιαδολίδ, με δανεισμό από την Κιέβο Βερόνα.

Σταδιοδρομία σε συλλόγους
-------------------------

### Νεανική σταδιοδρομία

Γεννημένος στη Ρώμη, ο Μπάρμπα ήταν έξι ετών όταν άρχισε να παίζει ποδόσφαιρο στη Σχολή Ποδοσφαίρου Axa. Παίζοντας ως αριστερός ή κεντρικός αμυντικός, το 2007 πωλήθηκε στη Τσίσκο Ρόμα (πρώην Λοντινζιάνι), την τρίτη δημοφιλέστερη ομάδα ποδοσφαίρου στη Ρώμη και στην ηλικία των 15 εντάχθηκε στη Ρόμα, όπου έπαιξε στις ομάδες νέων, με προπονητή, στην αρχή, τον Αντρέα Στραματσόνι και στη συνέχεια τον Αλμπέρτο Ντε Ρόσι. Ο Μπάρμπα κέρδισε το Πρωτάθλημα U17 με τη Ρόμα το 2010, το Πρωτάθλημα U20 το 2011 και Κύπελλο U20 το 2012. Το 2012, κέρδισε το βραβείο του Καλύτερου Νέου Αμυντικού.

### Γκροσέτο

Τον Ιούλιο του 2012, εντάχθηκε με δανεισμό στη Γκροσέτο της Σέριε Β, εν μέρει λόγω του ηλικιακού περιορισμού της Primavera που είχε αλλάξει σε U19 και εν μέρει ότι ο Μπάρμπα ήταν έτοιμος για επαγγελματικό πρωτάθλημα. Ο Μπάρμπα έκανε το ντεμπούτο του ως βασικός αμυντικός στο Κύπελλο Ιταλίας 2012-13. Στη σεζόν 2012-13 της Σέριε Β, έκανε διαδοχικές εμφανίσεις από τις 20 Οκτωβρίου 2012, καθιστώντας τον το βασικό κεντρικό αμυντικό της Γκροσέτο. Τον Ιούνιο του 2013, η Γκροσέτο απέκτησε το 50% των δικαιωμάτων του Μπάρμπα για 200.000 ευρώ. Ωστόσο, η Ρόμα απέκτησε εκ νέου τον Μπάρμπα για 350.000 ευρώ και τον πούλησε στην Έμπολι.

### Έμπολι

Τον Αύγουστο του 2013, ο Μπάρμπα αποκτήθηκε από την Έμπολι για 250.000 ευρώ, σε ακόμη μία συμφωνία συνιδιοκτησίας. Τον Ιούνιο του 2015, η Έμπολι απέκτησε το υπόλοιπο 50% των δικαιωμάτων του από τη Ρόμα. Σημείωσε δύο γκολ για το σύλλογο.

#### Στουτγκάρδη (δανεισμός)

Την 1η Φεβρουαρίου 2016, ο Μπάρμπα δόθηκε δανεικός στη Στουτγκάρδη μέχρι το τέλος της σεζόν, με επιλογή αγοράς.

### Σπόρτινγκ Χιχόν

Τον Ιούλιο του 2017, ο Μπάρμπα αποκτήθηκε από την ισπανική Σπόρτινγκ Χιχόν, για αναφερόμενο ποσό 1 εκατομμυρίου ευρώ.

### Κιέβο Βερόνα

Στις 14 Αυγούστου 2018, υπέγραψε με την Κιέβο Βερόνα της Σέριε Α.

#### Ρεάλ Βαγιαδολίδ (δανεισμός)

Στις 6 Ιουλίου 2019, επέστρεψε στην Ισπανία, αφού συμφώνησε σε μονοετή δανεισμό με τη Ρεάλ Βαγιαδολίδ της Πριμέρα Ντιβισιόν.

Διεθνής σταδιοδρομία
--------------------

Ο Μπάρμπα έκανε το ντεμπούτο του για την Εθνική Ιταλίας U19 στον τρίτο προκριματικό αγώνα του Ευρωπαϊκού Πρωταθλήματος U19 2012. Στο elite προκριματικό γύρο, έπαιξε δύο φορές ως κάτοχος του αριθμού 2. Έπαιξε στον πρώτο αγώνα μετά την αποβολή του Ροντρίγκο Έλι, όπου ο Μπάρμπα αντικατέστησε τον Ματία Βαλότι. Λόγω της αποβολής του Έλι, ο Μπάρμπα έπαιξε και στον δεύτερο αγών,α αλλά όχι στον τρίτο.

Ο Μπάρμπα κλήθηκε στην Εθνική Ιταλίας U20 από τον Λουίτζι Ντι Μπιάτζο το καλοκαίρι του 2012. Το Νοέμβριο, κλήθηκε στην Εθνική Ιταλίας U21 από τον Ντέβις Μάντζια, για τον αγώνα εναντίον της Ισπανίας U21. Ωστόσο, δεν έπαιξε σε αυτόν τον αγώνα.

Παραπομπές
----------

1. ↑  (πολλαπλές γλώσσες) *Transfermarkt*. 165873. Ανακτήθηκε στις 9  Οκτωβρίου 2017.
2. ↑  «As» (Ισπανικά) Grupo PRISA. Μαδρίτη. barba/25370.
3. ↑  (Αγγλικά) *ESPN FC*. 177870. Ανακτήθηκε στις 4  Απριλίου 2022.
4. ↑  «Αρχειοθετημένο αντίγραφο». Αρχειοθετήθηκε από το πρωτότυπο στις 18 Δεκεμβρίου 2019. Ανακτήθηκε στις 18 Δεκεμβρίου 2019.
5. ↑  «CAMPIONATI NAZIONALI ALLIEVI E GIOVANISSIMI: ROMA E MILAN VINCONO LOto SCUDETTO 2009-2010» (στα ιταλικά). FIGC. 17 Ιουνίου 2010. Αρχειοθετήθηκε από το πρωτότυπο στις 2018-07-01.. Ανακτήθηκε στις 10 Νομεβρίου 2012.
6. ↑  «Archived copy». Αρχειοθετήθηκε από το πρωτότυπο στις 4 Μαρτίου 2016. Ανακτήθηκε στις 23 Απριλίου 2013.
7. ↑  «Esercizio dei diritti di opzione e controopzione e Rapporti di Partecipazione ex art. 102 bis NOIF» (στα ιταλικά). Ρόμα. 21 Ιουνίου 2013. Αρχειοθετήθηκε από το πρωτότυπο στις 2013-06-26.. Ανακτήθηκε στις 8 Ιουλίου 2013.
8. 1 2  «Relazione Finanziaria Annuale per l'esercizio chiuso al 30 giugno 2014» (PDF) (στα Ιταλικά). Ρόμα. 6 Οκτωβρίου 2014. Αρχειοθετήθηκε από το πρωτότυπο (PDF) στις 5 Απριλίου 2015.
9. ↑  «Risoluzione delle compartecipazioni: Barba è un giocatore dell´Empoli, Rovini va all´Udinese» (στα Ιταλικά). Έμπολι. 25 Ιουνίου 2015. Αρχειοθετήθηκε από το πρωτότυπο στις 1 Φεβρουαρίου 2016. Ανακτήθηκε στις 30 Ιανουαρίου 2016.
10. ↑  «VfB sign Federico Barba». *vfb.de*. Στουτγκάρδη. 1 Φεβρουαρίου 2016. Αρχειοθετήθηκε από το πρωτότυπο στις 15 Φεβρουαρίου 2016. Ανακτήθηκε στις 1 Φεβρουαρίου 2016.
11. ↑  «Sporting de Gijon sign Federico Barba». *elcomercio.es*. 24 Ιουλίου 2017. Ανακτήθηκε στις 24 Ιουλίου 2017.
12. ↑  «Chievo, UFFICIALE: preso Barba». Ανακτήθηκε στις 16 Αυγούστου 2018.
13. ↑  «Fede Barba completa el flanco izquierdo» (στα Ισπανικά). Ρεάλ Βαγιαδολίδ. 6 Ιουλίου 2019. Ανακτήθηκε στις 6 Ιουλίου 2019.
14. ↑

Εξωτερικοί σύνδεσμοι
--------------------

* FIGC Αρχειοθετήθηκε 2015-02-05 στο Wayback Machine. (Ιταλικά)
* Προφίλ στο Transfermarkt.com